钦定古今图书集成/理学汇编/字学典/第072卷 > 《宋黄伯思法帖刊误》 > 《第六王会稽书上》
## 钦定古今图书集成/理学汇编/字学典/第072卷 > 《宋黄伯思法帖刊误》 > 《第六王会稽书上》

《自适》得书，至慰驰疏。〈或作竦〉耳。中间诸帖，除《穆松》及《秋
中》二帖差似逸少书，馀并近世不工书者伪作耳。非
特笔无晋韵，又《宅上静眠》，“过此如命”等，乃今流俗语，
不待观笔迹已可辩之。

酸感至“比加。”〈一作和〉下“及宰相并啖豆鼠”，伏想嫂等亦
伪作。盖以《逸少别帖》垂三十年，比加下。等语厕其
间。或云宰相《安和帖》，乃郗愔书。谓宰相者，简文作相
王时也。殷生者，殷浩也。然此或是书《郗愔帖》语耳，而
结字实近世人伪作。愔书，与逸少早年抗衡，而此
帖了无晋韵，其非审矣。

《鲤鱼帖》，“敬”字，《行成帖》“殷”字皆缺，语在第五章夫人及
蔡家二帖，亦后人依放。贾曾《送张说赴朔方序》中云“备官而行成旅比从”下云：“有诏具寮，爰开祖宴。且申
后命，宠以蕃锡。”此卷有此文，自“行”字上“祖”字下皆亡
之，而作草书多不缀属，当是集逸少书写此序耳。先
辈以为张说《送贾至》文，非也。米亦以“自是月下”为伪，
殊不知“自行成下”已伪，盖此帖失其首尾，而米未尝
考贾曾文也。

阔别稍久，眷与《时长帖》，末云：“遇信匆遽，万不一陈。”字
既甚恶，而笔语乃尔，非逸少书无疑。吾昨得一日一
起帖，米以为张长史书有之，但米论书多以草字差
大者为非。二王书一概求之，理恐未竟。

《追寻帖》。米以为大令书，非也。字势圜紧，既非献之体，
而中云“吾老矣，馀愿未尽，惟在子辈耳。”案大令寿四
十三，初无后嗣，与此不合。又《法书要录》逸少帖内有
此语，固宜在此卷。

《二十日以下》二帖，结体虽疏，词笔皆有王氏风气，殆
是唐人纵笔临放，非摹拓也。

不得《临川问帖》，亦非逸少书，庾子嵩非同时人也。
《朱处仁帖》在十七帖间，其中有云：“往得其书信，遂不
取。”答谓昔尝得其书，而信人竟不取报书耳。而世俗
遂误读为“往得其书信”，殊不知信者，乃使人也。自连
下语，非若今之所谓书信也。第一篇《晋武帖》中已详
辩之。